REGOLAMENT TAL-KUMMISSJONI (KE) Nru 1499/2007
tat-18 ta’ Diċembru 2007
li jippubblika, għall-2008, in-nomenklatura ta' prodotti agrikoli għar-rifużjonijiet ta' l-esportazzjoni introdotti bir-Regolament (KEE) Nru 3846/87
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) 1784/2003 tad-29 ta' Settembru 2003 dwar l-organizzazjzoni komuni tas-suq taċ-ċereali (1), u r-regolamenti l-oħra dwar l-organizzazzjoni komuni tas-swieq ta' prodotti agrikoli,
Wara li kkunsidrat ir-Regolament tal-Kummissjoni (KEE) Nru 3846/87 tas-17 ta' Diċembru 1987 li jistabbilixxi nomenklatura ta' prodotti agrikoli għar-rifużjonijiet ta' l-esportazzjoni (2), u b'mod partikolari r-raba' paragrafu ta' l-Artikolu 3 tiegħu,
Billi:
(1)
Il-verżjoni sħiħa tan-nomenklatura tar-rifużjoni li kienet valida fl-1 ta' Jannar 2008, peress li toħroġ mid-dispożizzjonijiet regolatorji dwar l-arranġamenti ta' esportazzjoni għal prodotti agrikoli, għandha tiġi ppubblikata.
(2)
L-emendi għan-nomenklatura magħquda applikabbli mill-2008 dwar il-ћalib, il-preparazzjonijiet ta' laћam u z-zokkor li ddaħħlu bir-Regolament tal-Kummissjoni (KE) Nru 1214/2007 (3) għandhom jitqiesu u n-nomenklatura għar-rifużjoni għandha tiġi emendata skond dan,
ADOTTAT DAN IR-REGOLAMENT:
Artikolu 1
Ir-Regolament (KEE) Nru 3846/87 huwa emendat kif ġej:
(1)
L-Anness I qed jiġi sostitwit bit-test fl-Anness I ta' dan ir-Regolament.
(2)
L-Anness II qed jiġi sostitwit bit-test ta' l-Anness II ta' dan ir-Regolament.
Artikolu 2
Dan ir-Regolament għandu jidħol fis-seħħ fl-1 ta’ Jannar 2008.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 18 ta’ Diċembru 2007.